Diari Oficial de la Generalitat Valenciana


Sumari del DOGV 6426, del 28-12-2010 (2010/12348)

Notificació de la sentència i interlocutòria de rectificació dictades en el judici verbal desnonament per falta de pagament número 803/2207.
--------------------------------------------------------------------------------------------------------------------------------------------

### Dades del document

Número de DOGV
:   6426

Data del DOGV
:   28-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12060


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència i interlocutòria de rectificació dictades en el judici verbal desnonament per falta de pagament número 803/2207. [2010/12100]  
Verbal desnonament falta pagament 000803/2007  
De: Turmon Promociones.  
Procurador: Esteban Giner Moltó.  
Contra: Auto Jai-Car, Carlos Blanco Ancos i Jaime Sastre Peretó.  
Procurador/a: -  
En aquest procediment verbal de desnonament 803/2007, seguit a instàncies de Turmon Promociones contra Auto Jai-Car, Carlos Blanco Ancos i Jaime Sastre Peretó, s'ha dictat la sentència i la interlocutòria d'aclariment de sentència, que té la dispositiva, literalment, com segueix:  
«Dispositiva  
Estime la demanda interposada pel procurador Esteban Giner Moltó, en nom i representació de la mercantil Turmon Promoción, SL, contra Carlos Blanco Ancos i Jaime Sastre Peretó; per això:  
1. Declare resolt per falta de pagament el contracte d'arrendament de data 10 de maig de 2007, que tenia com a objecte el local siti al Verger, partida Camades, de 2498 m².  
2. Condemne Carlos Blanco Ancos i Jaime Sastre Peretó a pagar de forma solidària a la mercantil demandant la suma de 4.866 euros, en concepte de rendes vençudes i que no s'han pagat, més les que es produïsquen fins a l'execució de la sentència, així com els interessos legals corresponents des de la interposició de la demanda.  
3. Carlos Blanco Ancos i Jaime Sastre Peretó han de pagar les costes causades en aquest procediment.  
Notifiqueu a les parts aquesta sentència, la qual no té els efectes de cosa jutjada i no és ferma (art. 447.2 LEC), i feu constar que s'hi pot interposar un recurs d'apel·lació, el qual s'ha de presentar, si pertoca, davant d'aquest mateix Jutjat, dins del termini dels cinc dies següents a la notificació (art. 455 i 457 LEC).  
De conformitat amb allò disposat en la disposició addicional 15a de la LO 1/2009, de 3 de novembre, per la qual es modifica la Llei Orgànica del Poder Judicial d'1 de juliol de 1985, perquè s'admeta a tràmit l'esmentat recurs d'apel·lació, haurà de constituir-se un dipòsit de 50 euros, que es tornarà només en cas que el recurs siga estimat. Aquesta quantitat s'haurà d'ingressar en el compte de l'entitat Banesto que correspon a aquest expedient, i s'indicarà en el camp «Concepte» el codi «02 civil-apel·lació» i la data de la resolució objecte de recurs, amb el format dd/mm/aaaa.  
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme».  
Publicació. La sentència anterior ha sigut donada, llegida i publicada pel magistrat jutge substitut que la firma, mentre estava constituït en audiència pública el dia de la seua data. En done fe.  
Part dispositiva  
Dispose rectificar l'encapçalament, el primer paràgraf de l'antecedent de fet primer, els punts 2 i 3 de la dispositiva i l'encapçalament d'aquesta, de la sentència dictada en el judici verbal número 803/2007, en els termes següents:  
A) L'encapçalament queda redactat com segueix:  
Alfonso Allué Fuentes, magistrat jutge substitut del Jutjat de Primera Instància número 3 de Dénia (anterior Jutjat Mixt número 5), he vist aquestes actuacions de judici verbal tramitades en aquest Jutjat amb el número 803/2007, sobre desnonament per falta de pagament de rendes, en què han sigut parts: com a demandant, la mercantil Turmon Promoción, SL, -representada pel procurador Esteban Giner Moltó i defensada pel lletrat Vicente Tous Terrades-, i com a demandats, la mercantil Auto Jai-Car, SL, Carlos Blanco Ancos i Jaime Sastre Peretó declarats en rebel·lia.  
B) El primer paràgraf de l'antecedent de fet primer queda redactat com segueix:  
El dia 26 d'octubre de 2007 el procurador Esteban Giner Moltó, en nom i representació de la mercantil Turmon Promoción, SL, mitjançant l'escrit que va correspondre per torn de repartiment a aquest Jutjat, vaa presentar la demanda de judici verbal contra la mercantil Auto Jai-Car, SL, Carlos Blanco Ancos i Jaime Sastre Peretó, en què, després d'exposar els fets i fonament de dret que hi entenia aplicables, va acabar sol·licitant que es dictara una sentència per la qual: 1. Es declarara resolt el contracte d'arrendament del local siti al Verger, partida Camades, de 2498 m², subscrit el dia 10 de maig de 2007; 2. Es declarara que pertocava el desnonament per falta de pagament dels demandats; i 3. Es condemnaren els demandats a pagar la quantitat de 6.174,28 euros en concepte de rendes vençudes i no pagades, més les que es produïsquen fins a l'execució de la sentència, amb la imposició expressa de les costes.  
C) L'encapçalament de la dispositiva i els punts 2 i 3 d'aquesta dispositiva queden redactats com es diu:  
Estime la demanda interposada pel procurador Esteban Giner Moltó, en nom i representació de la mercantil Turmon Promoción, SL, contra la mercantil Auto Jai-Car, SL, Carlos Blanco Ancos i Jaime Sastre Peretó; per això:  
2. Condemne la mercantil Auto Jai-Car, SL, Carlos Blanco Ancos i Jaime Sastre Peretó a pagar de forma solidària a la mercantil demandant la suma de 4.866 euros, en concepte de rendes vençudes i que no s'han pagat, més les que es produïsquen fins a l'execució de la sentència, així com els interessos legals corresponents des de la interposició de la demanda.  
3. La mercantil Auto Jai-Car, SL, Carlos Blanco Ancos i Jaime Sastre Peretó han de pagar les costes causades en aquest procediment.  
Notifiqueu a les parts aquesta interlocutòria, i advertiu-los que, per ser ferma, no s'hi pot interposar cap recurs (art. 215.4 LEC).  
Així ho dispone, mane i firme, Alfonso Allué Fuentes, magistrat jutge substitut del Jutjat de Primera Instància número 3 de Dénia (anterior Jutjat Mixt número 5). En done fe».  
I atés que els demandats esmentats, Auto Jai-Car, SL, Carlos Blanco Ancos i Jaime Sastre Peretó, es troben en parador desconegut, expedisc aquest edicte a fi que els valga de notificació de forma deguda.  
Dénia, 21 d'octubre de 2010.- La secretària judicial: Esther Ferrer Cejalvo.